เรื่องร้องเรียน (ถนน,ความปลอดภัย,กีดขวาง) วันที่ 2022-07-03 06:35:18 — แขวงจตุจักร เขตจตุจักร กรุงเทพมหานคร
ขอให้ตลาดนัดจตุจักรใช้ระเบียบเรื่องการนำรถยนต์เข้าออกในพื้นที่ตลาดนัดจตุจักรอย่างเคร่งครัด  และมีมาตรการปรับหรือเคลื่อนย้ายรถออกจากพื้นที่ เพื่อไม่ให้เกิดผลกระทบจากการจอดกีดขวางหน้าแผงค้าในช่วงเวลาห้ามนำรถเข้าพื้นที่ภายในตลาดนัดจตุจักร ตั้งแต่เวลา 12.00 น. -18.00น. ซึ่งเป็นเวลา 6 ชั่วโมง ที่จัดให้เป็นถนนคนเดินให้ประชาชนผู้มาใช้บริการตลาดนัดจตุจักรได้เดินเลือกซื้อสินค้าได้อย่างปลอดภัย ไม่เกิดอันตรายจากกรณีรถยนต์เฉี่ยวชน รวมทั้งไม่ให้เกิดมลพิษในอากาศภายในบริเวณตลาดนัดจตุจักร   โดยสำนักงานตลาดกรุงเทพมหานครได้คำนึงถึงความปลอดภัยให้แก่ทุกภาคส่วนที่มาใช้บริการในตลาดนัดจตุจักร เนื่องจากเป็นแหล่งรวมสินค้าที่มีจำนวนมากและผู้มาใช้บริการที่สำคัญของกรุงเทพมหานคร ซึ่งเป็นนโยบายที่สอดคล้องกันกับ นโยบายผู้ว่าราชการกรุงเทพ โดยผู้ว่า ชัชชาติกล่าวว่า  “ให้ต่อไปกรุงเทพฯ เป็นเมืองที่เดินได้สะดวก ร้านค้าจะขายดี นักท่องเที่ยวเดินสะดวก มีร่มเงา ซึ่งอาจจะทำให้ไม่ต้องใช้รถเก๋งมาก คนเดินเยอะขึ้น เราคงไม่ต้องอยู่บน sky walk ตลอด คงได้ลงมาเดินบนทางเท้า มาซื้อของริมทาง ห้างร้านต่าง ๆ คงจะได้มีกิจกรรมทางเศรษฐกิจดีขึ้น”

อ้างอิงจาก

https://www.facebook.com/prbangkok/posts/pfbid022dsmtiBXPruiByoTz7YQmqK1dUAL9Bnc73dCxbc7YsZHZUHy1Usj9cxQF935LrsMl

https://www.matichon.co.th/local/news_3432775

ด้วยเหตุผลดังกล่าวตลาดนัดจตุจักรซึ่งอยู่ภายใต้การบริหารของกรุงเทพมหานคร จึงควรปฏิบัติตามนโยบาย โดยเริ่มจากการใช้ระเบียบเรื่องการนำรถเข้าออกให้เป็นช่วงเวลาอย่างเคร่งครัด  และมีบทลงโทษตั้งแต่การตักเตือนไปถึงบังคับล็อคล้อรถยนต์ แบะจ่ายค่าปรับ